 Dhanka kalena Wasiirku waxa uu digniin u diray Nabad diidka Cali Khaliif oo uu ugu celiyey inuu deegaanka uga baxo si nabadgelyo ah, isagoo wasiirku arintaa ka hadlayana waxa uu yidhi: Cali Khaliif iyo kuwa la socda ee doonaya inay Buuhoodle colaad ka ridaan waxaan leeyahay dib uga noqda fikirkaa aan idiin suurogelayn anaguna aanaan idinka yeelayn, dadweynaha reer Buuhoodle waxaan ka codsanayaa in ay is dhaafiyaan ninkaa fidmo walaha ah iyo ragga la socda ee Xamar kaga soo duulay ee doonaya inay dib ugu celiyaan dhimashadii iyo dhaawacii iyo mugdigii iyo burburkii isagoo intaa ku daray in joogitaankiisa Buuhoodle ay qayb ka tahay sidii uu u ilaalin lahaa nabadgelyada waxana hadaladiisii ka mid ahaa sidan: Anigu hadaan ahay Wasiirka Caafimaadka JSL waxaan Buuhoodle u joogaa aniga oo ka wakiil ah Dawlada Somaliland, in aan ilaaliyo nabadgelyada, in aan ka hortago waxii colaad ah ee dadka lagu soo wado, halkan colaad lagama ogola, reer Buuhoodle waa inay degdeg si nabadgelyo ah isu dhaafiyaan Cali Khaliif. 